La comissió de seguiment de l’evolució de l’emergència sanitària de l’Ajuntament de Banyoles, reunida de nou avui dimarts al matí, ha acordat informar de les següents mesures davant de l’alarma sanitària decretada pel COVID-19:

* Pel que fa als casals d’estiu, des de l’Àrea de Joventut de l’Ajuntament de Banyoles s’està treballant coordinament amb les entitats que participen ~~a la campanya~~ en el *programa Lleure per a Tothom* per la campanya d’aquest~~a~~ any. Pendents de les mesures que puguin dictar tant des del govern de la Generalitat com del govern de l’Estat, des del consistori i les entitats que formen part del projecte es treballa amb la possibilitat que les inscripcions per als casals d’estiu es puguin obrir a principis del mes de juny i es recorda que es treballarà com sempre per oferir un lleure de qualitat, per a tothom i en valors.

*Lleure per a Tothom* és una proposta de lleure creada de manera compartida per l’Ajuntament de Banyoles i les entitats educatives que es comprometen a fer del lleure un espai obert, participatiu, inclusiu i a l’abast de tothom. Hi participen la Coordinadora de Lleure, el Consell Esportiu del Pla de l’Estany, l’Escola de Natura, els museus, La Balca, Un Salt al Circ, l’Escola Municipal de Música i l’Aula de Teatre.

Banyoles, 28 d’abril de 2020